
          DE DISCIPLINĂ ŞI IMUNITĂŢI
	
	             Bucureşti, 08.09.2009

              Nr. PL-x 363


A V I Z

asupra proiectului de Lege  pentru ratificarea  Protocolului privind evaluarea strategică de mediu, deschis spre semnare la  Kiev, la 21-23 mai 2003 şi semnat de România la 21 mai 2003, la Convenţia privind evaluarea impactului asupra  mediului în context transfrontieră, adoptat la  Espoo la  25 februarie 1991


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului privind evaluarea strategică de mediu, deschis spre semnare la  Kiev, la 21-23 mai 2003 şi semnat de România la 21 mai 2003, la Convenţia privind evaluarea impactului asupra  mediului în context transfrontieră, adoptat la  Espoo la  25 februarie 1991 , transmis cu adresa nr. PL-x 363 din 1 septembrie 2009, înregistrată sub nr.31/737 din  2 septembrie 2009. 
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din  8 septembrie 2009.



Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.759 din  1 iulie 2009, cu  unele observaţii  şi propunerii.

În urma dezbaterilor, cu unanimitate de  voturi, s-a hotărât avizarea favorabilă a proiectului de lege, cu menţiunea ca, la  comisia sesizată în fond să ţină  cont de  traducerea oficială a titlului legii. În mod eronat în locul  cuvântului „transfrontalieră” a fost  folosit cuvântul  „transfrontieră”


În raport cu obiectul şi conţinutul său, proiectul de lege face parte din categoria legilor ordinare.

